armvectores/hy_wikipedia_2023 huggingface dataset:
Լև Տոլստոյի դիմաքանդակ (քանդակ)

Լև Տոլստոյի դիմաքանդակ, Հակոբ Գյուրջյանի դիմաքանդակներից, որում ընդգծված է մոդելի հոգեբանական նկարագիրը։ Ժամանակին դա անվանվել է «Մտածողը»։ Դիմաքանդակը ընկալվում է որպես խոր մտքերի մեջ ընկած փիլիսոփայողի կերպար։


== Նկարագրություն ==
Տոլստոյը կերպավորված է մի փոքր գլխահակ, աչքերը ներքև հառած, ինքնամոռաց հոգեվիճակում։ Կծկված ճակատը, կախված հոնքերը, խորն ընկած ակնախոռոչները նրա դեմքին տալիս են հոգնածի արտահայտություն։
Տոլստոյի կերպարն ինքնըստինքյան զուգորդվում է «իմաստասեր» հասկացության հետ։ Դիմաքանդակում պահպանված են այդ ժանրին ներկայացվող բոլոր պահանջները։ Կերպարվեստում գոյություն ունեցող Տոլստոյի դիմանկարներից ոչ մեկը չունի հոգեբանական այնպիսի խորություն, ինչպիսին Գյուրջյանի ստեղծագործությունն է։ Ռոդենյան գեղանկարչական ծեփվածքով են մշակված Տոլստոյան դիմագծերը, մանավանդ կրծքի վրա փռված փառահեղ մորուքը, մեղմ ռելիեֆով դուրս ցցված ճակատը, մինչև ուսերն իջած երկար մազերը։


== Քանդակի մշակման մեթոդը ==
Դիմաքանդակը մշակելով դասական արվեստի մեթոդով` Գյուրջյանը արձանին տվել է հմայիչ տեսք` այն ներդաշնակելով նրա ներքինին, որը և՛ հմայիչ է, և՛ գեղեցիկ, և՛ մարդասիրական։
Դիմաքանդակի մեջ նույնպես կիրառված է Օգյուստ Ռոդենի մեթոդը։
Թե՛ Դոբրովեյնի, թե՛ Տոլստոյի դիմաքանդակները միայն իրենց մշակման ոճով են նման Ռոդենի արվեստին, մինչդեռ թե՛ ներքինով, թե՛ մարմարն ինքնուրույն կերպով օգտագործելու հնարավորություններով Գյուրջյանը մնում է ինքնուրույն` ստեղծելով բարձրորակ գեղարվեստական ստեղծագործություններ
։


== Ծանոթագրություններ ==


== Արտաքին հղումներ ==
[1]
Նիկ Մորան

Նիկոլաս Ջեյմս (Նիկ) Մորան (անգլ.՝ Nicholas James (Nick) Moran, դեկտեմբերի 23, 1969(1969-12-23), East End of London, Լոնդոն, Միացյալ Թագավորություն), բրիտանացի դերասան, կինոռեժիսոր, պրոդյուսեր և սցենարիստ, ով հռչակավոր է դարձել «Խաղաքարտեր, փողեր, երկու զենք» (1998), «Հրացանակիրը» (2001), «Գոլ 3» (2009), «Հարրի Փոթերը և Մահվան պարգևները։ Մաս 1» (2010) և «Հարրի Փոթերը և Մահվան պարգևները։ Մաս 2» (2011) ֆիլմերում խաղացած դերերի շնորհիվ։


== Կենսագրություն ==
Նիկ Մորանը ծնվել է 1969 թվականին Իսթ Էնդում (Լոնդոն), վարսավիր մոր և Ավտոմոբիլային ասոցիացիայում աշխատող հոր ընտանիքում։ Զբաղվում է կարատեով, բռնցքամարտով, ձիավարությամբ և սուսերամարտությամբ, ինչպես նաև երաժշտությամբ, հաճախ է լինում «London's Cafe De Paris» ակումբում և մասնակցում բարեգործական տարբեր ակցիաների։


== Կարիերա ==
Մորանը Ջոն Հըրթի նկարահանվել է հետ «Առաջին արյուն» (1999) սերիալում, ինչպես նաև Ջոզեֆ Ֆայնսի և Տառա Ֆիցջերալդի հետ «Rancid Aluminium» (2000) սերիալում։ 2001 թվականին նա խաղացել է Արամիսի դերը «Հրացանակիրը» ֆիլմում։ Խաղացել է նաև Ստրուպյարի դերը «Հարրի Փոթերը և Մահվան պարգևները» ֆիլմում։


== Անձնական կյանք ==
1997-2000 թվականներին ամուսնացած է եղել դերասանուհի Սիեննա Գիլորիի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Նիկ Մորան (անգլ.) Internet Movie Database կայքում
Ազաբլու

Ազաբլու, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր Մադանգյոլ լճակի ափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լույս Ռուսաստանի վրա

«Լույս Ռուսաստանի վրա» (ռուս.՝ «Свет над Россией»), խորհրդային գեղարվեստական պատմահեղափոխական, քարոզչական ֆիլմ, որը նկարահանել է ռեժիսոր Սերգեյ Յուտկևիչը 1947 թվականինի «Մոսֆիլմ» կինոստուդիայում։
Ֆիլմը վարձույթում չի հայտնվել։


== Սյուժե ==
Ֆիլմը նկարահանվել է Նիկոլայ Պոգոդինի «Կրեմլյան կուրանտներ» պիեսի մոտիվներով։
Ֆիլմը կառուցվել է Հոկտեմբերյան սոցիալիստական հեղափոխության մասնակից նավաստի Ալեքսանդր Ռիբակովի հիշողությունների վրա, որը հսկել է Վ. Ի. Լենինին և պատերազմել ֆաշիստների դեմ Հայրենական մեծ պատերազմի տարիներին։
«Լույս Ռուսաստանի վրա» ֆիլմի առանցքային թեման ամբողջ երկրի էլեկտրաֆիկացման պլանի (ГОЭЛРО) կյանքի կոչումն է, որը Ռուսաստանում կատարվել է բոլշևիկյան կուսակցության ղեկավարության՝ Վ. Ի. Լենինի և Ի. Վ. Ստալինի կողմից 1920-1930-ական թվականներին։
Ֆիլմում արտացոլված է նաև Հերբերտ Ուելսի՝ Մոսկվա կատարած այցի և «կրեմլյան երազող» Վ. Ի. Լենինի հետ նրա հանդիպման պատմությունը, որը գրողին հրավիրել է Ռուսաստան գալ 10 տարի անց, որպեսզի իր աչքերով տեսնի ԳՈԵԼՐՈ-ի պլանի կատարումը։ Ուելսը, որը գրել է «Ռուսաստանը մթության մեջ» (ռուս.՝ «Россия во мгле») ակնարկը, ԽՍՀՄ է եկել 1934 թվականին և ապշած է եղել նրանով, որ պլանը ոչ միայն կատարվել է, այլև գերակատարվել է մի շարք ցուցանիշներով։


== Դերերում ==
Նիկոլայ Կոլեսնիկով – Լենին
Միխայիլ Գելովանի – Ստալին
Վասիլի Մարկով – Ձերժինսկի
Բորիս Օլենին-Գիրշման – Գլեբ Մաքսիմիլիանովիչ Կրժիժանովսկի
Նիկոլայ Օխլոպկով – ինժեներ Անտոն Իվանովիչ Զաբելին
Կիրա Գոլովկո – Մաշա Զաբելինա (Լուսագրերում՝ Կ. Իվանովա)
Նիկոլայ Կրյուչկով – Ալեքսանդր Ռիբակով, նավաստի
Վենիամին Զուսկին – ժամագործ
Սերգեյ Ցենին – Հերբերտ Ուելս
Բորիս Լիվանով – Մայակովսկի
Վասիլի Վանին – զինվոր
Բորիս Տոլմազով – կարմիրբանակային Լաստոչկին
Վլադիմիր Մարև – կարմիրբանակային
Սերգեյ Ֆիլիպով – սպեկուլյանտ
Ելենա Ելինա – Լիդիա Միխայլովնա, Զաբելինի կինը
Մարիա Յարոցկայա – Դաշա, Զաբելինների ծառան
Լիդիա Սուխարևսկայա – Ելենա Վյաչեսլավովնա, վախեցած տիկին
Ելենա Տյապկինա – գործվածքով տիկին
Ռոստիսլավ Պլյատ – Լավատես


== Նկարահանող խումբ ==
Ռեժիսոր՝ Սերգեյ Յուտկևիչ
Սցենարի հեղինակ՝ Նիկոլայ Պոգոդին
Օպերատոր՝ Մարկ Մագիդսոն
Կոմպոզիտոր՝ Արամ Խաչատրյան


== Ծանոթագրություններ ==


== Արտաքին հղումներ ==
Свет над Россией на сайте Imdb
Միրաբելլա Էկլանո

Միրաբելլա Էկլանո  (իտալերեն՝ Mirabella Eclano), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 8303 մարդ, բնակչության խտությունը կազմում է 252 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 83036, հեռախոսային կոդ՝ 0825։
Միրաբելլա Էկլանոն շատ հին պատմություն ունի։ Առաջին բնակավայրերը թվագրվում են նեոլիթյան ժամանակաշրջանին։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սրոհունդ գեղատես

Սրոհունդ գեղատես (լատ.՝ Hypericum formosissimum), սրոհունդազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։


== Նկարագրություն ==
5-7 (15) սմ բարձրությամբ ցածրահասակ, բազմամյա, գեղազարդային բույս է։ Ցողունները բազմաթիվ են, բարակ, համարյա թելանման և փռված։ Տերևների երկարությունները հասնում են մինչև 1 սմ–ի, արտաքինից ձվաձև են, երկարավուն, ամբողջաեզր, ցողունի վրա դասավորված են հակադիր ձևով։ Սակավաթիվ ծաղիկները ճյուղերի գագաթներին 1-3–ական են։ Բույսը կազմված է հիմքում միաձուլված, եզրերից միաշաքար, նոսր դասավորված գեղձերով բաժակաթերթերից։ Եզրերից առանց գեղձերի պսակաթերթերը դեղին են։ Պտուղը  բազմաթիվ մանր Սերմերից բաղկացած մանր տուփիկ է։


== Տարածվածություն ==
Հայաստանում հանդիպում է միայն Դարեղեգիսի ֆլորիստիկական շրջանում (Արենի, Արփա, Նորավանքի կիրճ, Խաչիկ գյուղի մոտ)։


== Էկոլոգիա ==
Բույսն աճում է միջին լեռնային գոտում՝ ծովի մակարդակից 1100–1500 մ բարձրությունների վրա, կրաքարային ժայռերի ճեղքերում։ Ծաղկում է հունիս-հուլիս ամիսներին, պտղաբերում՝ հուլիս–օգոստոսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Նաջիբ Ազուրի

Նաջիբ Ազուրի (1873, Լիբանան - 1916, Կահիրե, Եգիպտոս), արաբական ազատագրական շարժման գործիչ, լիբանանցի քրիստոնյա արաբ։ Նախնական կրթությունն ստացել է Բեյրութում, բարձրագույնը՝ Ֆրանսիայում։
1898-1904 թվականներին եղել է Երուսաղեմի կառավարչի օգնական։ 1904 թվականին նվիրվել է արաբական ազատագրական շարժմանը, ստեղծել «Արաբական հայրենիքի լիգա» կուսակցությունը, որի համար Օսմանյան կառավարությունը հեռակա կարգով նրան մահվան է դատապարտել։ 1907-1908 թվականներին ֆրանսերեն լեզվով հրատարակել է «Արաբական անկախությունը» պարբերականը։ Անձնական կապեր է ունեցել հայ ազգային և մշակութային գործիչների, կուսակցությունների հետ։
Զոման

Զոման, նյարդալուծանքային թունավոր նյութ, մեթիլֆոսֆոնաթթվի պինակոլինային էսթեր։ Անգույն, քիչ ցնդող հեղուկ է, եռման ջերմաստիճանը՝ 42 °C (0,2 մմ սնդ․ սյուն), խտությունը՝ 1040 կգ/մ³։ Զոման սահմանափակ է լուծվում ջրում, օրգանական լուծիչներում՝ անսահմանափակ։ Հիդրոլիզվում է ջրով (շատ դանդաղ), թթուների, հիմքերի և ամինների ջրային լուծույթներով (զգալիորեն արագ)՝ առաջացնելով ոչ թունավոր նյութեր։ Մաշկի վրա ընկնելիս առաջացնում է ընդհանուր թունավորում։ Մահացու քանակությունը օդում՝ 0,02 մգհ ազդեցության մեկ րոպեի ընթացքում։ Պաշտպանվում են հակագազով և պաշտպանական հագուստով։


== Ծանոթագրություններ ==
Լիտվական թատրոն

Լիտվական թատրոնը սկզբնավորվել է ժողովրդական խաղերից ու ծեսերից։ XVI-XVIII դարերում թատրոններ կամ թատերախմբեր գործել են ֆեոդալների և մեծ իշխանի պալատներում, որոշ դպրոցներում։ Ներկայացումներն արվել են լատիներեն, լեհերեն, ինտերմեդիաները՝ լիտվերեն։ Առաջին հանրային թատրոնը բացվել է Վիլնյուսում, 1785 թվականին։ XIX դ. 2-րդ կեսին և XX դ. սկզբին լիտվերենով գործել են բազմաթիվ սիրողական թատերական խմբեր։ Լիտվական թատերախմբեր, ընկերություններ, ստուդիաներ են ստեղծվել Վիլնյուսում, Ռիգայում, Պետերբուրգում, Մոսկվայում և այլ քաղաքներում։ Այդ խմբերի հիման վրա ստեղծվել է լիտվական պրոֆեսիոնալ թատրոնը։ 1919 թվականին սովետական կառավարությունը Վիլնյուսում կազմակերպել է լիտվական թատրոն։ 1920 թվականին Կաունասում, այնուհետև այլ քաղաքներում բացվել են դրամայի և օպերայի թատրոններ։ Գաղափարական և գեղագիտական առումով հակասական 1919-1940 թվականներին լիտվական թատերարվեստում առանձնանում է ռեալիստական ավանդույթները զարգացնող ռեժիսորներ Կ. Դլինսկիսի, Ցու. Վայչկուսի, Ա. Օլե- կա-ժիլինսկասի, Բ. Դաուգուվետիսի ստեղծագործությունները։ Սովետական իշխանության վերականգնումից հետո (1940) սկսվել է սոց. ռեալիզմի մեթոդի հիման վրա զարգացող լիտվական թատերարվեստի առաջընթացի նոր փուլը։ Հանրապետությունում գործում են (1976) 11 թատրոն, այդ թվում Վիլնյուսի Դրամայի և Օպերայի ու բալետի ակադեմիական, Կաունասի, Պանևեժիսի և այլ թատրոններ։
Հայկազ Աթոյան

Հայկազ Ղազարի Աթոյան (1913, Բերդ, Ղազախի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - ոչ ուշ քան հուլիսի 8, 1941), հայ մանկավարժ, Երկրորդ համաշխարհային պատերազմի մասնակից։
Յոթամյա կրթությամբ ընդունվել է Լենինականի կաթնաարդյունաբերական տեխնիկում, որն ավարտել է 1934 թվականին և վերադարձել Բերդ։ Բերդում զբաղվել է ուսուցչությամբ, դասավանդել քիմիա և բնագիտություն։ 1935-1938 թվականներին աշխատել է Կալինինոյի շրջանի գյուղերում՝ սկզբում շարքային ուսուցիչ, հետագայում՝ ուսմասվար, տնօրեն։ 1938-1939 ուսումնական տարում տեղափոխվել է ծննդավայր և աշխատել միջնակարգ դպրոցում, դասավանդել նույն առարկաները։ Նույն ուսումնական տարում ընդունվել է Երևանի հայկական մանկավարժական ինստիտուտի քիմիական ֆակուլտետը, սակայն դեկտեմբերի 23-ին զորակոչվել է բանակ։ Մասնակցել է ֆիննական պատերազմին։ Դեռ չզորացրված, սկսել է Հայրենական մեծ պատերազմը, և նա շարունակել է ծառայությունը Չեռնիգովում։ Վերջին նամակը ծառայության վայրից գրված, եղել է 1941 թվականի հուլիսի 8-ին։


== Ծանոթագրություններ ==
Նոր Նախիջևանի հայկական տպագրություն

Նոր Նախիջևանի հայկական տպագրությունը սկզբնավորվել է 1789 թվականին՝ Հովսեփ Արղությանի ջանքերով, որը Սանկտ Պետերբուրգում գնել է Գրիգոր Խալդարյանի տպարանը և տեղափոխել Նոր Նախիջևանի Սուրբ Խաչ վանք։ Հարավային Ռուսաստանի առաջին տպարանն էր։ 


== Պատմություն ==
Նոր Նախիջևանի առաջին տպարանը գործել է մինչև 1795 թվականը։ Այնտեղ հրատարակվել է 15 անուն գիրք՝ Աղեքսանդր Ջուղայեցու «Գրքոյկ որ կոչի Աղօթամատոյց» (1790), Սաղմոսարան (1790, 1791), Ստեփանոս Սյունեցու «Ողբք եւ հառաչանք» (1790), Սիմեոն Երևանցու «Զբօսարան հոգեւոր» (1790) և «Գիրք աղօթից» (1794), Ժամագիրք (1791), Հովհաննես Երզնկացու (Ծործորեցի) «Վիպասանութիւն զերկնային մարմնոց շարժմանէ» (1792), Ղազար Ա Ջահկեցու «Աստուածաղերս» (1792, 1793), Հովսեփ Արղությանի «Դուռն ողորմութեան» (1792), «Տարեցոյց եւ օրացոյց» (1792, 1793), Պետրոս Քալանթարյանի «Բժշկարան համառօտ–բառարան» (1793), Ֆրանսուա Ֆենելոնի «Պատմութիւն Թէլամաքի որդւոյ Յուլիսի» (1793, վերահրատարակություն՝ հատոր Ա, 1794, հատոր Բ, 1795, թարգմանությունը՝ Մ. Երևանցու), Խորհրդատետր (1794), Հակոբ Նալյանի «Հոգեշահ» (1794), Պողոս Տյուրիկեցի Թորոսյանի «Տետրակ համառօտ բառարանի» (հայերեն, թուրքերեն, 1794)։ 1796 թվականին տպարանը տեղափոխվել է Աստրախան։
19-րդ դարի վերջին – 20-րդ դարի սկզբին ստեղծվել են տեխնիկապես հագեցած նոր տպարաններ, որոնցից հայտնի էին Սերովբե Հարությունյանի (գործել է 1882-1892-ին. տպագրել 15 անուն գիրք), Աբրահամ Զամինյանի և Վ. Քիրլյանի (1894–1897, 14 անուն), Հ. և Ս. Ավագյան եղբայրների (1897–1901, 11 անուն) տպարանները, որտեղ լույս են տեսել՝ Առաքել Բահաթրյանի «Այբբենարան եւ առաջին ընթերցարան» (1886), Գաբրիել Այվազովսկու «Դասատետր մեկնութեան խորհրդոյ և արարողութեանց սրբոյ պատարագին» (1894), Մ. Տեր-Մինասյանի «Պատմական զրոյցներ եւ անւանական ցուցակ» (1896), Ատրպետի «Շխնոց» (1898) և այլ գրքեր։ 
1851 թվականին մեկ գիրք տպագրվել է Գաբրիել Պատկանյանի, 1893 թվականին երկու գիրք՝ Թեմական դպրանոցի տպարանում։ 20-րդ դարի սկզբին աչքի է ընկել Սերովբե Ավագյանի տպարանը, որը գործել է 1901–1920 թվականներին, տպագրել ավելի քան 110 անուն գիրք։
Նոր Նախիջևանի տպարաններում հրատարակվել են Միքայել Նալբանդյանի, Ռափայել Պատկանյանի երկերի ժողովածուները, գրական-գեղավեստական երկեր, դասագրքեր, բազմաթիվ գրքեր՝ գաղութի ու բարեգործական հաստատությունների պատմության մասին։


== Ծանոթագրություններ ==
Գավրոշ

Գավրոշ Թենարդիե (ֆր.՝ Gavroche Thénardier), Վիկտոր Հյուգոյի «Թշվառները» (1862) վեպի հերոս, կենսուրախ, հանդուգն և միևնույն ժամանակ ուշիմ, ճարպիկ և քաջ ու բարեսիրտ փարիզաբնակ անտուն պատանի, որը կռվում է բարիկադներում և զոհվում 1832 թվականի հունիսյան ապստամբության ժամանակ։


== Կերպարի պատմություն ==
Գավրոշի ծնողները եղել են Թենարդիե ամուսինները, որոնց բնակվել են Փարիզում՝ Գորբո, 50-52 հասցեում Ժոնդրետ ազգանունով։ Գավրոշն ունեցել է երկու քույր՝ Էպոնինան ու Ազելման։ Ծնողների կողմից չսիրված տղան ավելի շատ ապրել է փողոցում. նրա համար որպես ապաստան է ծառայել Բաստիլի հրապարակում գտնվող փղի արձանը (ավելի ստույգ՝ արձանի լիամասշտաբ մանրակերտը)։ Նա շփվում էր «Աքաղաղի ժամ» ավազակախմբի անդամ վտանգավոր հանցագործների հետ, բայց հանցագործություններին չէր մասնակցում (միայն օգնել է Թենարդիեին բանտից փախչելիս)։
Ծնողների տանը Գավրոշը ծանոթանում է Մարիուս Պոնմերսիի՝ երիտասարդ հեղափոխականի հետ, որը գիտակցաբար հրաժարվել է կարողությունից ու բուրժուայի կարգավիճակից և որոշել ապրել ինքնուրույն։ Մարիուսը նրան ծանոթացնում է գեներալ Լամարկի այլ կողմնակիցների հետ, որոնց օգնելիս էլ Գավրոշը զոհվում է 1832 թվականի հունիսի 6-ին Փարիզի բարիկադավորված փողոցներից մեկում։
Գավրոշը հսկայական դեր է կատարում ապստամբության նախապատրաստման և նրա իրականացման գործում։ Նա երկար ժամանակ հետևում է մարդկանց քաղաքում՝ Մարիուսին և մյուս հեզափոխականներին՝ «այբբենարանի ընկերներին» հասցնելով կարևոր տեղեկություններ։ Հենց նա է ապստամբներին օգնում բացահայտել տեսուչ Ժավերի ինքնությունը, որը գաղտնի մտնում է բարիկադներ։ Դրանով իսկ նա փրկում է ապստամբներին մոտալուտ մահվանից, բայց նրանք սպանվում են հաջորդ օրը։ Գավրոշը զոհվում է առաջիններից մեկը, և նրա մահը խորհրդանշում է ապստամբության պարտությունը, ժողովրդի չիրականացված հույսերն ազատության ու բարօրության վերաբերյալ։
Գավրոշին, ինչպես նաև մյուս անտուններին կոչում են գամեն։

— Վիկտոր Հյուգո «Թշվառները»


== Գավրոշը գրքի էկրանավորումներում ==
Գրքի բոլոր էկրանավորումները կոչվել են «Թշվառները».


=== Այլ ===
1937 թվականին նկարահանվել է խորհրդային «Գավրոշ» ֆիլմը, որն զգալիորեն տարբերվում է «Թշվառները» վեպից։ Գլխավոր դերը կատարել է Նիկոլայ Սմորչկովը։
Վյաչեսլավ Բառանովը կատարել է Գավրոշի դերը 1974 թվականի «Արկածներ քաղաքում, որը չկա» (ռուս.՝ «Приключения в городе, которого нет») խորհրդային ֆիլմում։


== Ծանոթագրություններ ==
Սուրբ Մանե

Սուրբ Մանե (հայտնի է նաև որպես Սուրբ Մանե կույս, վախճանվել է 323), III դարի վերջի – IV դարի 1-ին կեսի ճգնավոր, տոնելի սրբուհի, Հայաստանում քրիստոնեության քարոզիչ, սուրբ կույս։


=== Վարքը ===
Մանեն Սուրբ Հռիփսիմյանց կույսերից էր։ Դիոկղետիանոս կայսեր հալածանքների ժամանակ Մանեն թողնում են Հռոմը և գալիս Հայաստան (նա Հայաստան հասած 37 կույսերց մեկն էր) փակվելով Սեպուհ լեռան մի քարայրում՝ ճգնում է։ Նրա հետ էր նաև Նունեն, որը հասնելով Հայաստան Վարագ լեռան մոտ առանձնացել է ընդհանուր խմբից և մեկնել Վիրք, ճգնողական կյանքը շարունակել Մցխեթ քաղաքի մոտակայքում։
Սակայն այս երկու կույսերին Տիրոջ կողմից նախախնամված չէր նահատակվել իրենց հավատակիցների հետ։ Ըստ ավանդության Հայաստան հասած 37 կույսերց զատվելով՝ Մանեն հեռանում է Եկեղյաց գավառի Սեպուհ լեռը, որտեղ փակվելով մի քարայրում՝ ճգնում է։ Մանե կույսը «հրեշտակային կյանքով», աղոթքով և աստվածային մխիթարությամբ զորացած ապրում է այդ այրում, որը և հետագայում իր անունով է կոչվում «Մանեի այր» ( ըստ վարքագրի)։ Սուրբ Գրիգոր Լուսավորիչը (այդ ժամանակաշրջանում) ցանկանում է հեռանալ հասարակությունից և իր կյանքի վերջին օրերն ապրել առանձնության մեջ։ Այդ ներշնչումով Հայոց Հայրապետը գնում է Դարանաղյաց լեռներ և բնակության վայր ընտրում Սեպուհ լեռան քարայրը, ուր ճգնում էր Մանեն։ Մանեն խնդրում է Հայոց Հայրապետին երեք օրից վերադառնալ իր ընտրած քարայրի մոտ։ Կատարելով սրբի ցանկությունը՝ Հայրապետը վերադառնում է երեք օրից, Սրբուհուն վախճանված գտնելով՝ սաղմոսներ ասելով թաղում է նրան քարայրում (323 թ)։


== Կույսերի հիշատակության օրը ==
Մանե և Նունե կույսերի հիշատակը տոնվում է Կաթոլիկե Սուրբ Էջմիածնի տոնին հաջորդող երեքշաբթի օրը։


== Աղբյուրներ ==
Վարք սրբոց


== Ծանոթագրություններ ==
Կլակես

Կլակես (ռուս.՝ Клакес), գետ Կամչատկա թերակղզի, Ռուսաստանում։ Գետի երկարությունը 34 կմ։ Թափվում է Ելովկա գետի աջ ափին՝ 133 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000016513


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չաունսկի շրջան

Չաունսկի շրջան (ռուս.՝ Чаунский район, չուվաշերեն՝ Чаан район), մունիցիպալ շրջան Ռուսաստանի Դաշնության Չուկոտկայի ինքնավար օկրուգում։
Ստեղծվել է 1933 թվականին։ Վարչական կենտրոնը՝ Պևեկ։


== Աշխարհագրություն ==
Շրջանի տարածքի մակերեսը կազմում է 58100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 5927 մարդ։ Բնակչության խտությունը կազմում էր 0,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բալմե

Բալմե (իտալերեն՝ Balme), կոմունա Իտալիայի Պիեմոնտ մարզի Թուրին գավառում։
Բնակչությունը՝ 92 մարդ (2008 թվականի տվյալներով)։ Բնակչության խտությունը՝ 2 մարդ/կմ²։ Տարածքը՝ 61 կմ²։ Փոստային ինդեքս՝ 10070։ Հեռախոսային կոդ՝ 0123։
Բնակավայրի հովանավորն է համարվում Սուրբ Երրորդությունը։ Տոնը Երրորդության օրվան հաջորդող առաջին կիրակի օրն է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 12382902
Գլխավոր կայք։ http://www.comune.balme.to.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բրիլևո (գյուղ, Կուվշինովսկի շրջան)

Անվան այլ կիրառումների համար տե՛ս՝ ԲրիլևոԲրիլևո (ռուս.՝ Брылево), գյուղ Ռուսաստանի Տվերի մարզի Կուվշինովսկի շրջանի կազմում։
Բնակչությունը 2008 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Un Dia (One Day)

«Un Dia (One Day)» (հայերեն՝ «Մի օր»), կոլումբիացի երգիչ Ջեյ Բալվինի, անգլիացի երգչուհի Դուա Լիպայի, պուերտոռիկացի երգիչ Bad Bunny-ի և պուերտոռիկացի պրոդյուսեր Tainy-ի երգ։ Այն թողարկվել է 2020 թվականի հուլիսի 23-ին՝ Universal Records լեյբլի միջոցով։


== Նախապատմություն և թողարկում ==
2020 թվականի մայիսին համացանց է հոսել Լիպայի, Բալվինի և Bad Bunny-ի «One Day» անվանմամբ երգի 9 վայրկյան տևողությամբ տեսահոլովակը։ Այն ռեգետոն բիթ է ներառել, ինչպես նաև Դուա Լիպայի վոկալը։ Ակնկալվում էր, որ երգը թողարկվելու է նույն թվականի հունիսին։ Ավելի ուշ՝ Բալվինը, Լիպան, Bad Bunny-ն և Tainy-ն Երգահանների, հեղինակների և հրատարակիչների ամերիկյան միությունում «Plateado» անվանմամբ երգ են գրանցել։ 2020 թվականի հուլիսի 21-ին նրանք հայտարարել են, որ իրենց համագործակցությունը կրելու է «One Day (Un Dia)» անվանումը։ Երգի պրեմիերան կայացել է 2020 թվականի հուլիսի 23-ին։


== Տեսահոլովակ ==
«Un Dia (One Day)» երգի երաժշտական տեսահոլովակը նկարահանվել է Stillz-ի և արտադրվել՝ Neon16-ի կողմից։ Տեսահոլովակում նկարահանվել է իսպանացի դերասանուհի Ուրսուլա Կորբերոն։


== Չարթեր ==


== Թողարկման պատմություն ==


== Ծանոթագրություններ ==
Ուրվականի պատմություն

«Ուրվականի պատմություն» (անգլ.՝ A Ghost Story), ֆանտաստիկ գեղարվեստական ֆիլմ, որի սցենարի հեղինակն ու ռեժիսորը Դևիդ Լոուրին է, իսկ գլխավոր դերերում հանդես են գալիս Քեյսի Աֆլեքն ու Մառա Ռունին։
Ֆիլմի համաշխարհային պրեմիերան կայացել է 2017 թվականի հունվարի 22-ին «Սանդենս» կինոփառատոնում։ Միացյալ Նահանգներում այն վարձույթի է հանվել նույն թվականի հուլիսի 7-ին։


== Սյուժե ==
Մի տղամարդ (Քեյսի Աֆլեք) իր սիրելիի հետ ապրում է ոչ մեծ, մեկուսի տանը։ Նրանք ապագայի պլաններ են կազմում, երազում են և պարզապես սիրում, սակայն մի անգամ տեղի է ունենում սարսափելի ավտովթար, որի արդյունքում հերոսը զոհվում է։ Նրա կինը (Մառա Ռունի) ծանր է տանում այդ կորուստը, չի գտնում իր տեղն ու կարոտում է նրան, ում հետ ինքն այնքան երջանիկ էր։ Նա չի էլ կռահում, որ թեև իր սիրելիի կյանքը հանկարծակի ընդհատվել է, բայց նա չի լքել այս աշխարհը։ Տղամարդը չափազանց շատ է կապված իր կնոջ ու տան հետ, այդ պատճառով էլ մնում է այս աշխարհում՝ դառնալով ուրվական, որը անմասնակից կերպով կողքից դիտում է կատարվող դեպքերը։
Հերոսն ականատես է լինում, թե ինչպես է տառապում իր կինը, ինչից հետո առաջ է շարժվում, հանդիպում նոր տղամարդու և հեռանում այդ տնից, որտեղ նրանք անցկացրել էին երջանիկ օրեր։ Ուրվականը մնում է այնտեղ՝ չունենալով հեռանալու ոչ մի հնարավորություն։ Տանը բնակություն են հաստատում նոր մարդիկ, ուրվականի աչքերի առաջ ծավալվում են նոր պատմություններ։ Օր օրի նա ստիպված է դիտել, թե ինչպես են տանը զարգանում օտարների ճակատագրերը։ Մարդիկ ուրախանում են, սիրում, տառապում ու երազում, իսկ ուրվականը լուռ հետևում է նոր բնակիչներին՝ երբեմն նրանց վախեցնելով ճռռոցով կամ քաոս առաջացնելով։


== Դերերում ==


== Նկարահանումներ ==
Ֆիլմը նկարահանվել է 2016 թվականի ամռանը լիակատար գաղտնիության պայմաններում։


== Քննադատություն ==
Ֆիլմը բարձր է գնահատվել կինոքննադատների կողմից։ Rotten Tomatoes կայքում այն ունի 91 % վարկանիշ 201 գրախոսությունների հիման վրա՝ 10 հնարավորից 7,9 միավորով։ Metacritic կայքում ֆիլմն ունի 100 հնարավորից 84 միավոր՝ քննադատների 46 գրախոսությունների հիման վրա, ինչը համապատասխանում է «համընդհանուր ճանաչում» կարգավիճակին։ Ֆիլմերի տվյալների IMDb խոշորագույն բազայում «Ուրվականի պատմությունն» ունի հաճախորդների միջին ցուցանիշ 10-ից 7,1 միավորով (11 644 ձայն)։


== Վարձույթ ==
Ֆիլմի համաշխարհային պրեմիերան կայացել է 2017 թվականի հունվարի 22-ին Սանդենս կինոփառատոնում։ Միացյալ Նահանգներում այն էկրան է բարձրացել նույն թվականի հուլիսի 7-ին R տարիքային սահմանափակմամբ։ Լոս Անջելեսի և Նյու Յորքի չորս կինոթատրոններում առաջին շաբաթավերջում ֆիլմի եկամուտը կազմել է 108,067 դոլար։ Ֆիլմի թողարկումը DVD և Blu-ray ձևաչափերով կայացել է 2017 հոկտեմբերի 3-ին, իսկ iTunes կայքում այն հասանելի է 2017 թվականի սեպտեմբերի 19-ից։


== Ծանոթագրություններ ==
Քլիրվոտեր շրջան (Մինեսոտա)

Քլիրվոտեր շրջան (անգլ.՝ Clearwater County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 2,576 կմ² է, բնակչությունը՝ 8,423 մարդ (2000 թ. տվյալներով)։ Շրջկենտրոնն է Բեգլի բնակավայրը։ Կազմավորվել է 1902 թ.։
Ալաբիա

Ալաբիա (իսպ.՝ Alhabia), մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխարրա - Ալմերենսե շրջանում։ Տարածքը կազմում է 16 կմ²։ Բնակչությունը՝ 718 մարդ (2010 թվականի տվյալներով)։ Պրովինցիայի վարչական կենտրոնից գտնվում է 27 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական կայք Archived 2017-04-22 at the Wayback Machine.
Alhabia Archived 2017-04-22 at the Wayback Machine.
Alhabia
Alhabia Archived 2006-09-02 at the Wayback Machine.
Բոլշոե Բերեսնյովո

Բոլշոե Բերեսնյովո (ռուս.՝ Большое Береснёво), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 340 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թռուցիկ

Թռուցիկ (լատ.՝ proclamatio - ճիչ, կոչ), ագիտացիոն թերթիկ, սովորաբար անլեգալ։ Այն բովանդակում է ակտիվ գործողության՝ ցույցերի, գործադուլների, զինված ապստամբության կոչ։
443

443 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 443 թվականն է, 
V դարի 43-րդ տարին։


== Դեպքեր ==
Շահապիվանի ժողովի գումարում


== Ծնունդներ ==


== Մահեր ==
Վալևե

Վալևե (իտալ․՝ Valleve), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 138 մարդ (2008 թվականի տվյալներով)։ Բնակչության խտությունը 9 մարդ/կմ²։ Տարածքը՝ 15 կմ²։ Փոստային ինդեքս՝ 24010։ Հեռախոսային կոդ՝ 0345։
Բնակավայրի հովանավորն է համարվում՝ Պետրոս առաքյալը և Պողոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0345 78005
Պաշտոնական կայք՝ http://www.comune.valleve.bg.it/BremboNet/portale/CadmoDriver_s_63267(չաշխատող հղում)


== Արտաքին հղումներ ==
http://www.comune.valleve.bg.it/BremboNet/portale/CadmoDriver_s_63267(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յալոբուշա շրջան (Միսսիսիպի)

Յալոբուշա շրջան (անգլ.՝ Yalobusha County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.210 կմ² է, բնակչությունը՝ 12.678 մարդ (2010 թ. տվյալներով)։ Շրջանի վարչական կենտրոններն են Ուոթեր Վելի և Քոֆիվիլ բնակավայրերը։ Կազմավորվել է 1833 թ.։


== Ծանոթագրություններ ==
Ցալանարի

Ցալանարի (վրաց.՝ ცალანარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 35 մարդ։


== Ծանոթագրություններ ==
Իսաակ Պադիլյա

Իսաակ Կանյադաս Պադիլյա (իսպ.՝ Isaac Padilla Cañadas , մարտի 23, 1996(1996-03-23), Օսպիտալետ դե Լյոբրեգատ), իսպանացի ֆուտբոլիստ, «Ռեուս Դեպորտիվո Բ» ակումբի հարձակվող։


== Կենսագրություն ==
Ֆուտբոլով զբաղվել է «Լա Ֆլորիդա», «Կորնելյա», «Դամմ» և «Էսպանյոլ» ֆուտբոլային ակումբներում։ 2013/14 թվականների մրցաշրջանի ընթացքում խաղալով «Դամմի» կազմում` 24 խաղում խփել է 17 գնդակ, որից հետո հրավեր է ստացել Բարսելոնայից։ Լինելով «Բարսելոնայի» պատանեկան թիմի կազմում` նաև լավագույն ռմբարկուններից մեկն էր և խաղում էր ՈւԵՖԱ-յի լիգայի պատանեկան առաջնությունում։
2016 թվականի ամռանը դարձել է «Սաբադելյա» ակումբի երկրորդ կազմի խաղացող։ Թիմի կազմում անցկացրել է կես տարի` խաղալով Իսպանիայի` իր նշանակությամբ չորրորդ դիվիզիոնում։
2017 թվականի հունվարին պայմանագիր է կնքել անդորրական «Սան-Ժուլիա» ակումբի հետ։ Անդորրայի առաջնությունում իր նորամուտն է նշել 2017 թվականի փետրվարի 5-ին` խաղալով «Լուզիտանսա» ակումբի դեմ։ Գլխավոր մարզիչ Լուիս Բլանկոն իսպանացուն խաղադաշտ է դուրս բերել երկրորդ խաղակեսի սկզբում, և նա մրցակիցի դարպասին գոլ է խփել, ինչի շնորհիվ խաղն ավարտվել է ոչ-ոքի (1-1)։
2017 թվականի ապրիլի 8-ին անդորրական դերբիի ժամանակ, «Սանտա-Կոլոմա» ակումբի դեմ խաղում, դարձել է հեթ-տրիկի հեղինակ։ Այդ խաղն ավարտվել է 3-3 հաշվով։
2017 թվականի օգոստոսին պայմանագիր է կնքել «Ռեուս Դեպորտիու» ակումբի պահեստային թիմի հետ։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը UEFA.com կայքում
Արան (կղզի)

Անվան այլ կիրառումների համար տե՛ս՝ Արան (այլ կիրառումներ)
Արան (գաել.՝ Eilean Arain («հեռավոր կղզի»); անգլ.՝ Arran), կղզի և նրա վրա գտնվող պատմական շրջան Ֆյորտ-օֆ-Կլայդ ծովածոցում Շոտլանդիայի արևմուտքում։ Այժմ Արանի տարածքը մտնում է Հյուսիսային Էյրշիրի կազմի մեջ։

Շրջանի խոշորագույն բնակավայրն է Բրոդիկը արևելյան ափեզրին, Հոմիլտոն դուքսերի նախկին նստավայր։ Արան կղզին Ֆյորտ-օֆ-Կլայդ ծովածոցի ամենախոշոր կղզին է։ Կղզու կենտրոնական մասը զբաղեցնում են լեռները, բարձրությունը մինչև 874 մ ծովի մակերևույթից, ափեզրի երկայնքով ձգվում է զգալի ափամերձ իջվածք։ Արանը անվանում են «Փոքր Շոտլանդիա», լեռների և հարթավայրերի համադրության պատճառով։ Արանի շուրջ գտնվում են մի քանի փոքր կղզիներ։


== Արտաքին հղումներ ==
Visit Arran կայքը Archived 2008-10-06 at the Wayback Machine. (անգլ.)
Արանի ժառանգության թանգարանի կայքը (անգլ.)
Castlekirk կայքում Արան կղզին և նրա պատմությունը (անգլ.)
Իլյիչ (Տեմրյուկի շրջան)

Իլիչ (ռուս.՝ Ильич), գյուղական ավան Ռուսաստանի Դաշնության Կրասնոդարի երկրամասի Տեմրյուկի շրջանի կազմում։
Բնակչությունը 2010 թվականին գրանցված տվյալներով կազմում էր 1675 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեպլիե Կլյուչի (Կաշարսկի շրջան)

Տեպլիե Կլյուչի (ռուս.՝ Теплые Ключи), ավան Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։
Յանըղլի

Յանըղլի կամ Յանըղլու ադրբ.՝ Yanıqlı), գյուղ ներկայիս Ադրբեջանական Հանրապետության Թովուզի շրջանում, նախկինում խոշոր հայկական քաղաք՝ «Խաղխաղ» անունով։ Գտնվում է շրջկենտրոնից 17 կմ հարավ-արևելք՝ Զակամ գետի ձախ ափին, ծովի մակերևույթից 600-650 մ բարձրության վրա։


== Պատմություն ==
Պատմական Խաղխաղը (ներկա Յանըղլի) շրջանի հնագույն բնակավայրերից մեկն է։ Եղել է հայ Արշակունիների (66-428) արքայական ձմեռանոցը. 

Խաղխաղի վերաբերյալ հիշատակություններ են պահպանվել նաև վրաց աղբյուրներում. «Եվ եկավ Հայքի (Սոմխիթի) սահմանները Խաղխաղ (Խիլխալա) կոչված քաղաքը, որ հայոց (սոմեխների) թագավորների ձմերանոցն էր»։
Խաղխաղի մոտ 450 թվականին տեղի է ունեցել հայկական և պարսկական զորքերի միջև ճակատամարտ։ 450 թվականի ամռանը պարսից հազարապետ Միհրներսեհը խոշոր զորաբանակով մտավ Փայտակարան՝ ճորտ-մարզպանի պարսից զորաբանակին միանալու, աղվանից ու հայոց ապստամբական շարժումները ճնշելու մտադրությամբ։ Աղվանից ապստամբները, պարտվելով ճորտ մարզպան Սեբուխտ Նիխորականից, քաշվեցին Կապկոհ (Կովկասյան) լեռները և օգնություն խնդրեցին Հայոց մարզպանությունից։
Հայկական մի զորամասով Վարդան Մամիկոնյանն արշավեց Քարթլի՝ այնտեղից Աղվանքի պարսից զորքին թիկունքից հարվածելու նպատակով։ Տեղյակ լինլով հայկական զորաշարժին՝ հակառակորդը նրան սպասում էր Լոպնաս գետի (Զակամ) ափին։ Պարսկական բանակը դիրքեր գրավեց Խաղխաղի դաշտում։ Հակառակորդի կենտրոնում և աջ թևում գտնվում էին պարսկական, իսկ ձախ թնում՝ Բաղասկանի և Լփնաց զորքերը։ Վարդան Մամիկոնյանի զորաբանակը Գուգարքով մտավ Աղվանից մարզպանություն և մարտակարգ ընդունեց Խաղխաղի մատույցներում։ Ստանձնելով կենտրոնի հրամանատարությունը՝ Վարդան Մամիկոնյանը աջ թևը հանձնեց իր փեսա Արշավիր Կամսարականին, ձախը՝ Խորեն Խորխոռունուն, թիկունքում տեղավորվեց պահեստազորը։ Վարդան Մամիկոնյանը ջախջախեց հակառակորդի աջ թևը և մղեց Լոպնաս գետի մայրիները։
Թշնամուն հետապնդող հայկական աջ թևի զորամասը թեպետ հայտնվեց մերձկուրյան ճահճուտներում (մորուտներ) և որոշ կորուստներ տվեց, սակայն ընկճեց հակառակորդին, դուրս եկավ Կուրի ափը և շրջապատեց թշնամուն։ Վերջինս մասամբ ոչնչացավ մարտադաշտում, մասամբ խեղդվեց Կուր գետում՝ խուճապահար նահանջի ժամանակ։ V դարի պատմիչ Ղազար Փարպեցին ճակատամարտի ավարտի մասին գրում է. 

Աղվանից մարզպանությունը ազատագրելով՝ Վարդան Մամիկոնյանը գրավեց Հոնաց պահակը (Դարբանդ), ոչնչացրեց պարսկական կայազորը, կիրճի հսկողությունը հանձնեց Վահան իշխանին, կնքեց հայ-հոնական զինակցության պայմանագիր և ապահովեց հայերի թիկունքը։
Ուշագրավ է, որ գյուղի պատմական անվանումը փոքր-ինչ աղավաղված տարբերակով՝ Խիլխինա, պահպանվել էր մինչև 20-րդ դարը։
19-րդ դարի վերջում գյուղը պատկանում էր թուրք կալվածատերեր Ալլահյար-բեկ, Մեհրալի-բեկ և Ադիլ-բեկ Զուլղադարովներին։


== Տես նաև ==
Խաղխաղի ճակատամարտ


== Գրականություն ==
Եղիշե, Վարդանի և Հայոց պատերազմի մասին, Ե., 1971։
Ղազար Փարպեցի, Պատմութիէն Հայոց և Թուղթ աո Վահան Մամիկոնեան, Տփղիս, 1904։
Բարխուդարյանց Մ., Արցախ, Բաքու, 1895։


== Արտաքին հղումներ ==
Յանըղլի բնակավայրը «GEOnet Names Server» կայքում։


== Ծանոթագրություններ ==
Աստերոիդների ցանկ (179001-179100)

Աստերոիդների ցանկ (178901-179000)  • Աստերոիդների ցանկ  • Աստերոիդների ցանկ (179101-179200)
 Աստերոիդների ցանկ (178901-179000)  • Աստերոիդների ցանկ  • Աստերոիդների ցանկ (179101-179200)
Ստարոկուդաշևո

Ստարոկուդաշևո (ռուս.՝ Старокудашево, բաշկիրերեն՝ Иҫкө Ҡоҙаш), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 386 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովայա Դերևնյա (գյուղ, Սմոլենսկի շրջան)

Անվան այլ կիրառումների համար տե՛ս՝ Նովայա ԴերևնյաՆովայա Դերևնյա (ռուս.՝ Новая Деревня), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոռ (Բիթլիսի գավառ)

Անվան այլ կիրառումների համար տե՛ս՝ Բոռ (այլ կիրառումներ)Բոռ (քրդ.՝ Por, թուրքերեն՝ Değirmenaltı), գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 5-6 կմ հյուսիս-արևելք, Բոռ գետի ձախ կողմում։
Գյուղը ջրառատ էր և հարուստ էր բերրի հողերով։


== Բնակչություն ==
1880-ական թվականներին ուներ 30 տուն բնակիչ, 1914 թվականին 100 տուն՝ 392 հայ բնակիչ։


== Տնտեսություն ==
Բնակիչները հիմնականում զբաղվում էին անասնապահությամբ և երկրագործությամբ։


== Պատմամշակույթային կառույցներ ==
Բոռից հարավ գտնվում է Բոռա Ս. Հովհանի վանքը, իսկ հյուսիսարևմտյան կողմում գտնվում էին Ս. Հարություն և ևս մի նույնանուն ավերված եկեղեցի։


== Նշանավոր մարդիկ ==
Գյուղում են ծնվել հայ միջնադարյան նշանավոր նկարիչ և բանաստեղծ Մկրտիչ Նաղաշը (XIV-XV դարեր) և տաղերգու, մատենագիր ու երաժիշտ Առաքել Բաղիշեցին (1380-1454)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անի Ամիրաղյան

Անի Ռուբենի Ամիրաղյան (հոկտեմբերի 9, 1993(1993-10-09), Երևան, Հայաստան), հայ թենիսիստուհի։ Ամիրաղյանն իր կարիերայի ընթացքում Թենիսի միջազգային ֆեդերացիայի մրցաշարում հաղթել է մեկ անհատական և 5 զուգախաղում։ 2013 թվականի օգոստոսի 12-ին անհատական խաղերում հասել է 422 միավորի, 2016 թվականի հունիսի 27-ին զուգախաղում՝ 505 միավոր։
«Fed Cup» թենիսի մրցաշարում Ամիրաղյանը գրանցել է հաղթանակ-պարտություն՝ 18–17:
2018 թվականին Խորվաթիայում մասնակցել է «100 miles of Istria» վազքի մարաթոնին և 236 աղջիկների մեջ զբաղեցրել 9-րդ տեղը։


== Թենիսի միջազգային ֆեդերացիայի եզրափակիչ (6–15) ==


=== Անհատական (1–8) ===


=== Զուգախաղ (5–7) ===


== Ծանոթագրություններ ==


== Արտաքին հղումներ ==
Ani Amiraghyan at the Women's Tennis Association
Ani Amiraghyan at the International Tennis Federation Archived 2018-10-08 at the Wayback Machine.
Ani Amiraghyan at the Fed Cup Edit this at Wikidata(չաշխատող հղում)
Էշիյե

Էշիյե (ֆր.՝ Échillais), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Անյան կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17146։


== Բնակչություն ==
Համայնքի բնակչությունը 2010 թվականին կազմում էր 3314 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Էշիյեի վիճակագրության ազգային ինստիտուտ (ֆր.)
Ապրիլի 25 (ֆուտբոլային ակումբ)

Անվան այլ կիրառումների համար տե՛ս՝ Ապրիլի 25 (այլ կիրառումներ)«Ապրիլի 25 սպորտային ակումբ» (հանգուլ՝ 4.25체육단, հանչա՝ 4.25體育團, հայտնի նաև որպես 4.25, Ապրիլի քսանհինգ), հյուսիսկորեական պրոֆեսիոնալ ֆուտբոլային ակումբ, տեղակայված է երկրի մայրաքաղաք Փհենյանում։ Հանդիսանում է Հյուսիսային Կորեայի առաջատար ֆուտբոլային ակումբներից մեկը, որը շահել է երկրի գավաթը 10 անգամ։
Ակումբը պատկանում է Կորեայի ժողովրդական բանակին, իսկ անվանումը բխում է բանակի հիմնադրման օրվանից։


== Նվաճումներ ==
Հյուսիսային Կորեայի լիգա՝ 171985, 1986, 1987, 1988, 1990, 1992, 1993, 1994, 1995, 2002, 2003, 2010, 2011, 2012, 2013, 2015, 2017Հանրապետական առաջնություն՝ 32001, 2006, 2011Կաղապար:Ֆուտբոլ-անավարտ
Էլմար Բյառնասոն

Էլմար Բյառնասոն (իսլ․՝ Theódór Elmar "Teddy" Bjarnason, մարտի 4, 1987(1987-03-04), Ռեյկյավիկ, Իսլանդիա), իսլանդացի ֆուտբոլիստ, կիսապաշտպան։ Հանդես է գալիս դանիական «Օրխուս»-ի և Իսլանդիայի ազգային հավաքականի կազմում։


== Ակումբային կարիերա ==
Բյառնասոնը «Ռեյկյավիկ» ֆուտբոլային ակումբի սան է։
Նա 16 տարեկան հասակում պայմանագիր է կնքել շոտլանդական «Սելթիկի» հետ։ Իր դեբյուտը շոտլանդական ակումբի կազմում Էլմարը նշել է 2006/07 մրցաշրջանի վերջում կայացած «Հիբերնիանի» դեմ խաղում։ Հաջորդ մրցաշրջանում թիմի կազմում նա նվաճել է Շոտլանդիայի գավաթը։
2008 թվականի հունվարի 15-ին Էլմարը տեղափոխվել է նորվեգական «Լյուն»։ Նոր ակումբում նա դարձավ հիմնական կազմի ֆուտբոլիստ, և մասնակցեց թիմի բոլոր խաղերին։
2009 թվականին նա պայմանագիր է կքնել շվեդական «Գյոտեբորգի» հետ։ Թիմի կազմում իր դեբյուտը նշել է օգոստոսի 2-ին կայացած «Հեկենի» դեմ խաղում։ Թիմի կազմում իր առաջին գոլը Էլմարը խփել է 2010 թվականի մայիսի 6-ին՝ «ԱԻԿ»-ի դեմ խաղում։
2012 թվականին Բյառնասոնը տեղափովել դանիական «Ռաներսի» հետ։ Դանիայի առաջնությունում նա իր դեբյուտը նշել է հոկտեմբերի 7-ին՝ «Միդյուլանի» դեմ խաղում։ Թիմի կազմում իր առաջին իսկ մրցաշրջանում Էլմարը դարձել է Դանիայի փոխչեմպիոն։ Թիմի կազմում իր առաջին գոլը նա խփել է 2014 թվականի սեպտեմբերի 14-ին՝ «Բրոնդբյու»-ի դեմ խաղում։
2015 թվականի ամռանը Էլմարը տեղափոխվել է «Օրխուս», և թիմի հետ կնքել է 2-ամյա պայմանագիր։ Նոր ակումբում իր դեբյուտը Բյառնասոնը նշել է հուլիսի 1-ին կայացած «Բրոնդբյու»-ի դեմ խաղում։ Թիմի կազմում իր առաջին գոլը Էլմարը խփել է 2016 թվականի փետրվարի 26-ին՝ «Օդենսե»-ի դեմ խաղում։


== Միջազգային կարիերա ==
2007 թվականի հունիսին Լեհաստանի դեմ ընկերական խաղում Էլմարը իր դեբյուտն է նշել Իսլանդիայի հավաքականի կազմում։
Նա մասնակցել է նաև Եվրո 2016-ին։


== Ձեռքբերումներ ==
Շոտլանդիայի գավաթակիր - 2006/07


== Ծանոթագրություններ ==


== Արտաքին հղումներ ==
Էջը soccerway.com կայքում
Էջը hif.se կայքում Archived 2007-04-01 at the Wayback Machine.
Էջը svenskfotboll.se կայքում
Էջը national-football-teams.com կայքում
Էջը lynfotball.net կայքում
Ղամում-Ալի

Ղամում-Ալի, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 518 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Տելյաշևո (գյուղ, Մեչետլինսկի շրջան)

Անվան այլ կիրառումների համար տե՛ս՝ ՏելյաշևոՏելյաշևո (ռուս.՝ Теляшево, բաշկիրերեն՝ Теләш), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 542 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վանանդ (Արմավիրի մարզ)

Անվան այլ կիրառումների համար տե՛ս՝ Վանանդ (այլ կիրառումներ)Վանանդ՝ գյուղ Հայաստանի Արմավիրի մարզում։ Գտնվում է մարզկենտրոնից 24 կմ հարավ-արևմուտք, բարձրությունը ծովի մակերևույթից՝ 1025 մ։ Գյուղը կազմավորվել է 1984 թվականին։ Վանանդի դպրոցը հիմնադրվել է 1986 թ.: Դպրոցը հիմնանորոգվել է 2014 թվականին և 2017 թվականի դրությամբ ունի 160 աշակերտ։ Հիմնադրվել է 1979 թվականին և կոչվել չորրորդ տնկարանային տնտեսություն։ 1984 թվականին վերանվանվել է գյուղ Վանանդ։


== Բնակչություն ==
Վանանդի ազգաբնակչության փոփոխությունը.


== Տնտեսություն ==
Բնակչությունը զբաղվում է այգեգործությամբ, կերային կուլտուրաների մշակությամբ, անասնապահությամբ, և խաղողագործությամբ։


== Տես նաև ==
Արմավիրի մարզ


== Ծանոթագրություններ ==


== Արտաքին հղումներ ==
Վանանդ համայնքի մասին Արմավիրի մարզպետարանում
Վանանդի միջնակարգ դպրոց Archived 2021-03-08 at the Wayback Machine.
Հորդորակ

Հորդորակ, աշխույժ, խանդավառ, արագ ընթացքով (տեմպով) կատարվող երգ։ Մոտավորապես համապատասխանել է եվրոպական Allegro-ին (նրա միջնադարյան ըմբռնմամբ)։ Ծագում է հայերեն «հորդոր» բառից։ Հորդորակի ժանրը զարգացել է հայկական հին գուսանական և քաղաքային երգ-երաժշտության մեջ՝ ներկայացնելով «ծանր» կամ «քաշ» երգերին հաջորդող ու ժիր կշռույթով և զվարթ տրամադրությամբ կերպարային հակադրություն ստեղծող կտոր։ Հորդորակը հայկական քաղաքային երաժշտության մեջ կենցաղավարում է նաև մեր օրերում (օրինակ՝ «Սիրուհիս, քեզ համար» ծորերգին հետևող «Աղջիկ դու սիրուն» կայտառ հատվածը)։ Հայ հոգևոր երգարվեստում հորդորակը կարող է ավարտել երկու, երեք, չորս, երբեմն էլ ավելի համարներից բաղկացած երգաշարը։ Հանդիպում է գանձարաններում՝ ամփոփելով գանձ-տաղ-մեղեդի շարքը։ Հայ եկեղեցական երաժշտության մեջ նշանավոր է ջրօրհնեքի կանոնի «Այսօր ձայնն հայրական» հորդորակը։
Շենոն շրջան (այլ կիրառումներ)

Շենոն շրջան, կարող է վերաբերել՝

Շենոն շրջան - ԱՄՆ Հարավային Դակոտա նահանգի 66 վարչական միավորներից մեկը
Շենոն շրջան - ԱՄՆ Միսսուրի նահանգի 114 վարչական միավորներից մեկը
Սնուկերի աշխարհի առաջնություն 2015

Սնուկերի աշխարհի առաջնություն 2015 (անգլ.՝ 2015 World Snooker Championship) (կամ Dafabet Սնուկերի աշխարհի առաջնություն 2015 (անգլ.՝ 2015 Dafabet World Snooker Championship) հովանավորի անունով), սնուկերի պրոֆեսիոնալ վարկանշային մրցաշարի 78-րդ խաղարկությունն է, որը կայացել է 2015 թվականի Ապրիլի 18–ից Մայիսի 4-ը Քրուսիբլ թատրոնում Շեֆֆիլդ, Անգլիա։ Սա 2014/2015 մրցաշրջանի վերջին իրադարձությունն է։
Մարկ Սելբին տիտղոսի պաշտպանողն է։


== Մրցանակային գումար ==
Մրցանակային գումարները այս տարվա համար սահմանվել են այսպես՝

Հաղթող՝ £
Եզրափակիչի մասնակից՝ £
Կիսաեզրափակիչի մասնակից՝ £
Քառորդեզրափակիչի մասնակից՝ £
1/8 եզրափակիչի մասնակից՝ £
1/16 եզրափակիչի մասնակից՝ £
4-րդ որակավորման ռաունդի մասնակից՝ £
3-րդ որակավորման ռաունդի մասնակից՝ £
Ամենաբարձր բրեյկը որակավորման փուլում՝ £
Ամենաբարձր բրեյկը գլխավոր փուլում՝ £
Ընդհանուր մրցանակային գումարը՝ £


== Ծանոթագրություններ ==
(8319) Անտիֆանես

(8319) Անտիֆանես (անգլ.՝ Antiphanes), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,188866 ա. մ., առավելագույնը մոտենում է 2,6317 ա. մ. հեռավորության վրա և հեռանում 3,7461 ա. մ.։ Արեգակի շուրջ մեկ ամբողջական պտույտ է կատարում 2079,95 երկրային օրվա ընթացքում, իր ուղեծրով շարժվելով միջինում 0,173081 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8319) Անտիֆանես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիդեբա

Դիդեբա  (թարգմանաբար՝ փառք, համբավ, վրաց.՝ დიდება), 1918-1921 և 1990-2005 թվականներին Վրաստանի հիմնը։
Հիմնի երաժշտությունը և բառերը ըստ Կոստանտին Փոցխվերաշվիլիի (1889-1959)։ Երգը օգտագործվել է նաև Վրաստանի Դեմոկրատական Հանրապետության ժամանակ՝ 1918-ից մինչև 1921 թվականը։ Այն ընդունվեց որպես օրհներգ նաև Վրաստանում 1990 թվականի նոյեմբերի 14-ից և մնաց մինչև 2004 թվականի ապրիլի 23-ը, երբ հավանության է արժանանում ներկայիս Վրաստանի հիմնը։


== Օրհներգի տեքստը ==


== Արտաքին հղումներ ==
ვოკალური ვერსია, ՅուԹյուբ
(Real Player) ვერსია;
Օրնեզոն

Օրնեզոն (ֆր.՝ Ornaisons), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 1203 մարդ, բնակչության խտությունը` 111.39 մարդ/կմ²: Բնակավայրը զբաղեցնում է 10.8 կմ² տարածք:


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 100 կմ հարավ-արևմուտք, Կարկասոն քաղաքից` 40 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 741 աշխատունակ (15-64 տարեկան)  բնակիչ, որոնցից ակտիվ էին 527-ը, իսկ ոչ ակտիվները` 214: Ակտիվության ցուցանիշը կազմում է 71,1 %: 527 աշխատունակ մարդկանցից աշխատել է 451 անձ (247 տղամարդ և 204 կին): Գործազուրկ են եղել 76 անձ (31 տղամարդ և 45 կին): 214 անաշխատունակներից 45-ը եղել են աշակերտներ կամ ուսանողներ, 106-ը` թոշակառուներ, իսկ 63-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անտոն Վեբերն

Անտոն Վեբերն, նաև Անտոն ֆոն Վեբերն (գերմ.՝ Anton Webern, գերմ.՝ Anton von Webern, դեկտեմբերի 3, 1883(1883-12-03)[…], Վիեննա, Ավստրո-Հունգարիա - սեպտեմբերի 15, 1945(1945-09-15)[…], Միտերզիլ, Zell am See District, Զալցբուրգ, Ավստրիա), ավստրիացի կոմպոզիտոր։ Ծնվել է 1883 թվականին Վիեննայում և մահացել 1945 թվականին Միտտերսիլում (Ավստրիա)։


== Կենսագրություն ==
Անտոն Վեբերնը Առնոլդ Շյոնբերգի առաջին աշակերտներից է եղել և Վիեննական Երկրորդ Դպրոցի հիմնական երեք կոմպոզիտորներից մեկը՝ Առնոլդ Շյոնբերգի և Ալբան Բերգի հետ։ Հանդես է եկել նաև որպես դիրիժոր։ Շյոնբերգի աշակերտը լինելով, նա տարվում է իր ուսուցչի ստեղծած նոր ուղղությանը՝ դոդեկաֆոնիզմին, լինելով ուղղության ամենավառ համակրողներից մեկը։ Վեբերնի բոլոր ստեղծագործությունները գրված են դոդեկաֆոնիզմի սկզբունքներով։ Նա օգտագործում է դոդեկաֆոնիզմի բոլոր երեք ձևերը՝ տոնայնական դոդեկաֆոնիզմ, անտոնայնական դոդեկաֆոնիզմ և սերիական դոդեկաֆոնիզմ։ Տոնայնական դոդեկաֆոնիզմը նրան այդքան էլ չի գերում։ Վեբերնը սիրում է անտոնայնությունը, որը չունի ոչ՛ դոմինանտա (5-րդ աստիճան), ոչ՛ սուբդոմինանտա (4-րդ աստիճան)։ Նրա առաջին կարևոր գործերից է նվագախմբի համար գրված «Պասակալյան» (օպուս 1)։ 1913 թվականին նա գրում է "Վեց պիես նվագախմբի համար" (օպուս 6)։ Միաժամանակ նա խմբավարում է տարբեր օպերետներ և նվագախմբեր։ Սոցիալ-դեմոկրատ ժամանակաշրջանում նա հայտնի է լինում որպես դիրիժոր։ 1935 թվականին մահանում է իր մտերիմ ընկեր Ալբան Բերգը և Վեբերնը հանձն է առնում խմբավարել Բերգի գրած վերջին ստեղծագործությունը՝ «Համերգ մի հրեշտակի հիշատակին»։ Բայց մի քանի փորձից հետո նա հասկանում է որ անկարող է շարունակել խմբավարությունը։ Դրանից հետո նա այլևս չի զբաղվում դիրիժորությամբ։ Երկրորդ Համաշխարհային Պատերազմի սկսվելուց հետո նրա բազմաթիվ հրեա աշակերտներ լքում են երկիրը։ Ինքը անձամբ չի լքում իր երկիրը, բայց թաքնվում է ուրիշ քաղաքում։ 1945 թվականին նրա տղան մահանում է ռմբակոծության ժամանակ։ Դեպքը խորը հետք է թողնում կոմպոզիտորի կյանքում։ Նույն թվականին նրան ուսուցչի պաշտոն են առաջարկում Վիեննայի կոնսերսատորիայում, բայց նա մերժում է առաջարկը։ Անտոն Վեբերնը մահացել է անսպասելի ձևով։ Մի երեկո նա դուրս է գալիս ծխելու, մոռանալով պարետային ժամը, և սպանվում է ամերիկացի մի ժամապահի զենքից արձակված գնդակից։


== Ստեղծագործություններ ==
Նրա կարևոր ստեղծագործություններից են՝ «Վարիացինաներ նվագախմբի համար», Լարային կվարտետ, սիմֆոնիա, 2 կանտատ, բազմաթիվ երգեր, «Վարիացիաներ դաշնամուրի համար», 6 բագատել լարային կվարտետի համար և այլ ստեղծագործություններ։


== Ծանոթագրություններ ==
Լուկաշովո (այլ կիրառումներ)

Լուկաշովո, կարող է վերաբերել՝

Լուկաշովո - գյուղ, Ուկրաինայի Խարկովի մարզի Վոլչանսկի շրջանում
Լուկաշովո - գյուղ, Ուկրաինայի Սումիի մարզի Ռոմնիի շրջանում
Շիրակավան (այլ կիրառումներ)

Շիրակավան, կարող է վերաբերել՝

Շիրակավան - գյուղ Հայաստանի Շիրակի մարզի Մարալիկի տարածաշրջանում
Շիրակավան - միջնադարյան հայկական քաղաք, Բագրատունյաց Հայաստանի մայրաքաղաքը 890-929 թվականներին
Չխարաուլի

Չխարաուլի (վրաց.՝ ჩხარაული), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Գորիից հեռու է 22 կմ։


== Ծանոթագրություններ ==
EgyptAir

EgyptAir, Եգիպտոսի խոշորագույն ավիաընկերություններից մեկը, որի գլխավոր գրասենյակը գտնվում է Կահիրեում։ Ավիաընկերությունը պայմանագիր է կնքել Star Alliance֊ի հետ։ Ավիաընկերությունը իր չվերթները իրականացնում է Կահիրե միջազգայաին օդանավակայանից։ Ավիաընկերությունը նաև իրականացնում է բեռնափոխադրումներ ավելի քան 70 օդանավակայաններում, Եվրոպայում, Աֆրիկայում, ԱՄՆ֊ում և Կանադայում։ Ավիաընկերությունը երկրորդ ավիաընկերությունն է ողջ Աֆրիկայում։


== Պատմություն ==
Ավիաընկերությունը հիմնադրվել է 1932 թվականի մայիսի 7֊ին, և սկսել է իր գործունեությունը 1933 թվականի օգոստոսին։ Ավիաընկերությունը այդ տարիներին նաև ուղևորների կողմից հանդիսացել է աշխարհի անվտանգ ավիաընկերություններից մեկը։ Ավիաընկերությունը 1951 թվականին ստացել է նոր ինքնաթիռ՝ Douglas DC-3, որով չվերթներ է իրականացրել դեպի Ռուսաստան։ 1967 թվականին ավիաընկերությունը բացում է նոր չվերթներ դեպի՝ Փարիզ, Հռոմ և Դուբայ։ 1970 թվականին ավիաընկերությունը հինգ տարի անընդմեջ ճանաչվել է աշխարհի լավագույն ավիաընկերություններից։ 1974 թվականին ավիաընկերությունը պատվիրում է երկու տեսակի օդանավ՝ Boeing 707 և Boeing 737։ Այնուհետև ավիաընկերությունը միանում է Gulf Air֊ի հետ և սկսում են համատեղ չվերթներ իրականացնել։ 1981 թվականին ավիաընկերությունում աշխատում էր 15 000 մարդ։


== Չվերթը ==
2015 թվականի հունվարին ավիաընկերության չվերթը բաղկացած էր հետևյալ ինքնաթիռներից՝


== Ավիաընկերության համաձայնագրերը ==
2008 թվականի հունիսին ավիաընկերությունը պայմանագիր է կնքել հետևյալ ավիաընկերությունների հետ հետ՝։


== Ծանոթագրություններ ==


== Արտաքին հղումներ ==
Պաշտոնական կայք
Կաագնա

Կաագնա (էստ․՝ Kaagna), գյուղ Էստոնիայի Պիլվամաա նահանգի Կանեպի շրջանում։
2011 թվականի տվյալներով գյուղում բնակվում էր 52 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)